cyanic-selkie/wikianc huggingface dataset:
পশ্চিমবঙ্গে হিন্দুধর্ম
দক্ষিণরায়
দক্ষিণরায় শীর্ণকায়, ঈষৎ হরিদ্রাভ ও উজ্জ্বলবর্ণ। তার গায়ে বাঘের মতো ডোরাকাটা দাগ এবং একটি ছয় মিটার দীর্ঘ লেজ। মুখ দিয়ে অনবরত লালা ঝরে। কোনও কোনও মূর্তিতে তার হাতে একটি বন্দুকও দেখা যায়। স্থানীয় কিংবদন্তি অনুযায়ী, দক্ষিণরায়ের রাজত্বের সীমা উত্তরে ভাগীরথী নদী, পূর্বে বাকলা পরগনা (বর্তমানে বাংলাদেশ রাষ্ট্রের বরিশাল বিভাগের অন্তর্গত), পশ্চিমে ঘাটাল ও দক্ষিণে কাকদ্বীপ। প্রতি অমাবস্যায় দক্ষিণরায়ের মন্দিরে পশুবলি সহকারে পূজা হয় ও নাচগানের আসর বসে। বার্ষিক পূজা উপলক্ষ্যে গায়েনরা কবি কৃষ্ণরাম দাস রচিত রায়মঙ্গল গান পরিবেশন করেন। এছাড়াও সুন্দরবনের অধিবাসীরা নদীতে মাছ ধরতে বা ম্যানগ্রোভ জঙ্গলে কাঠ ও মধু আহরণে যাওয়ার আগে দক্ষিণরায়ের মন্দিরে পূজা দেন। কেউ কেউ বাঘের হাত থেকে বাঁচতে প্রচলিত লোকবিশ্বাস অনুসারে মাথার পিছনে দক্ষিণরায়ের মুখোশ পরে জঙ্গলে যান।
ওলাইচণ্ডী
লোকবিশ্বাস অনুযায়ী, ওলাইচণ্ডী বা ওলাদেবী হলেন ওলাওঠা (কলেরা) রোগের দেবী। পশ্চিমবঙ্গের গ্রামাঞ্চলে এঁর পূজা প্রচলিত। ওলাইচণ্ডীকে পুরাণে উল্লিখিত অসুর, দানব, রাক্ষস ও দৈত্যদের রাজা ও স্থপতি ময়াসুরের পত্নী মনে করা হয়। হিন্দু ধর্মাবলম্বীরা ওলাইচণ্ডীকে লক্ষ্মী ও সরস্বতীর মিলিত মূর্তি মনে করে। তার গায়ের রং গাঢ় হলুদ। তিনি নীল শাড়ি ও গয়না পরে থাকেন। মূর্তিতে তার কোলে একটি শিশুকে দেখা যায়। মুসলমানরা তাকে ‘ওলাবিবি’ বা ‘বিবিমা’ বলে। এই নামটি এসেছে বিবির গান আখ্যান থেকে। এই আখ্যান অনুসারে, তিনি এক কুমারী মুসলমান রাজকন্যার সন্তান। তিনি অলৌকিক উপায়ে অদৃশ্য হয়ে যান এবং পরে দেবী রূপে আবির্ভূত হন। তার আবির্ভাবের কারণ ছিল তার দাদামশাইয়ের (‘বাদশা’) ও রাজ্যের মন্ত্রীদের সন্তানদের আরোগ্য দান। তার মাথায় থাকে মস্তকাবরণী, গলায় গলবস্ত্র ও গয়না। পায়ে তিনি নাগরার জুতো ও মাঝে মাঝে মোজা পরেন। এক হাতে তিনি একটি জাদুদণ্ড ধরে থাকেন। এই দণ্ডের মাধ্যমে তিনি তার ভক্তদের রোগ দূর করেন।
ওলাইচণ্ডী বাংলার লোকসংস্কৃতির একটি গুরুত্বপূর্ণ চরিত্র।  কোনো কোনো বিশেষজ্ঞের মতে, তিনি হিন্দু দিব্য জননী ধারণার সঙ্গে একেশ্বরবাদী ইসলামিক আল্লাহ্‌-ধারণার মিশ্রণ। সম্ভবত ১৯শ শতাব্দীতে ভারতীয় উপমহাদেশে কলেরার দেবী রূপে ওলাইচণ্ডীর পূজা শুরু হয়। ওলাইচণ্ডীর গুরুত্ব সাম্প্রদায়িক ও বর্ণব্যবস্থার সীমারেখাকে ছাড়িয়ে গিয়েছে। যদিও আধুনিক যুগে কলেরার চিকিৎসা ব্যবস্থা উন্নত হয়ে পড়ায় ওলাইচণ্ডীর পূজাও সীমিত হয়ে এসেছে।
ফরজ নামাজ
ফরজ নামাজ বা ওয়াজিব নামাজ হল মুসলিমদের সেসকল নামাজ যেগুলো পড়া তাদের জন্য ফরজ/ওয়াজিব বা বাধ্যতামূলক। ইসলামে বিশুদ্ধ ঈমান-আকীদার পর সবচেয়ে বড় ফরজ ইবাদত হলো ফরজ নামাজ। এগুলো হলো ৫ ওয়াক্ত ফরজ নামাজ (যথাক্রমে ফজরের নামাজ ২ রাকাত, যোহরের নামাজ ৪ রাকাত, আসরের নামাজ ৪ রাকাত, মাগরিবের নামাজ ৩ রাকাত, এশার নামাজ ৪ রাকাত) পাশাপাশি অনেক আলেম বিতর নামাজকেও ফরজ বা ওয়াজিব বলে দাবি করে থাকেন, আবার কিছু আলেম একে ফরজ বা ওয়াজিব নয় বলে দাবি করে থাকেন। ৫ ওয়াক্ত ফরজ নামাজ পুরুষদের জন্য জামাত পড়া ফরজ এবং মুসলিম নারীদের জন্য ঘরে পড়া ফরজ ও জামাতে পড়া নফল, পাশাপাশি ২ ঈদের নামাজ জামাতে পড়াও মুসলিম পুরুষদের জন্য ফরজ ও মুসলিম নারীদের জন্য নফল। এছাড়াও জানাজার নামাজ জামাতে পড়া ফরজে কিফায়া।
৫ ওয়াক্তে ফরজ নামাজের রাকাত
thumb|right|350 px|১ ফযর, ২ যোহর, ৩ আসর, ৪ মাগরিব, ৫ ইশা প্রতিদিন একজন মুসলিমকে ৫ ওয়াক্ত নামাজ আদায় করতে হয়। প্রথম ওয়াক্ত হল "ফজর নামাজ" সুবহে সাদিক হতে সূর্যোদয় পর্যন্ত এর ব্যপ্তিকাল। এরপর "যুহর ওয়াক্ত" বেলা দ্বিপ্রহর হতে "আসর ওয়াক্ত"-এর আগ পর্যন্ত যার ব্যপ্তি। তৃতীয় ওয়াক্ত "আসর ওয়াক্ত" যা সূর্যাস্তের আগ পর্যন্ত পড়া যায়। চতুর্থ ওয়াক্ত হচ্ছে "মাগরিব ওয়াক্ত" যা সূর্যাস্তের ঠিক পর পরই আরম্ভ হয় এবং এর ব্যপ্তিকাল প্রায় ৩০-৪৫ মিনিট। "মাগরিব ওয়াক্ত" এর প্রায় ১ ঘণ্টা ৩০ মিনিট পর আরম্ভ হয় "ইশা ওয়াক্ত" এবং এর ব্যপ্তি প্রায় "ফজর ওয়াক্ত"-এর আগ পর্যন্ত।
উপর্যুক্ত ৫ টি ফরজ নামাজ ছাড়াও ইশা'র নামাজের পরে বিতর নামাজ আদায় করা হানাফী আলেমদের মতে ওয়াজিব, ও সালাফী আলেমদের মতে সুন্নত। এছাড়াও আরো বেশ কয়েকটি সুন্নত নামাজ ও মুসলিমরা আদায় করে থাকে।
কোন ওয়াক্ত-এর নামাজ কয় রাকাত তা দেয়া হল :
১ ইসলামী নবী মুহাম্মদ প্রতিদিন এ নামাজগুলো পড়তেন।
২শুক্রবারে জুমার নামাজ যুহর নামাজের পরিবর্তে পড়তে হয়
এশা নামাজ আদায় করার পর বেজোড় সংখ্যক রাকাত বিতর এর ওয়াজিব নামাজ আদায় করতে হয়।
জামাতে ফরজ নামাজের পুরস্কার
"আনাস বিন মালিক বর্ণনা করেছেন যে: আল্লাহর রসূল, সাল্লাল্লাহু ‘আলাইহি ওয়া সাল্লাম (তার উপর আল্লাহর আশীর্বাদ ও শান্তি বর্ষিত হোক), বলেছেনঃ “যে ব্যক্তি প্রথম তাকবীর ধরে চল্লিশ দিন পর্যন্ত আল্লাহর জন্য জামাতে (৫ ওয়াক্ত ফরজ) নামায আদায় করে, তার জন্য দু’টি নাজাত লেখা হয়ঃ জাহান্নাম থেকে মুক্তি এবং মুনাফেকী থেকে মুক্তি।"
- হাদীসের মান: যঈফ (দারুসসালাম)/হাসান লিগাইরিহি, তথ্যসূত্রঃ জামে আত-তিরমিযী ২৪১, সহীহা ১৯৭৯, সহীহ আত-তারগীব ৪০৯, সহীহ আল-জামি' ৬৩৬৫।
ফজর ও ঈশা মুনাফিকের জন্য সবচেয়ে কঠিন
"উক্ত রাবী রাদিয়াল্লাহু আনহু হতে বর্ণিত, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেন, “মুনাফিক (ভণ্ড)দের উপর ফজর ও এশার নামায অপেক্ষা অধিক ভারী নামায আর নেই। যদি তারা এর ফযীলত ও গুরুত্ব জানত, তাহলে হামাগুড়ি দিয়ে বা পাছার ভরে অবশ্যই (মসজিদে) উপস্থিত হত।""
- সহীহুল বুখারী ৬৫৭, ৬৪৪, ৬৫৭, ২৪২০, ৭২২৪, মুসলিম ৬৫১, তিরমিযী ২১৭, নাসায়ী ৮৪৮, দাউদ, ৭২৬০, ৭৮৫৬, ২৭৩৬৬, ২৭৪৭৫, মুওয়াত্তা মালিক ২৯৯, দারেমী ১২১২, ১২৭৪
একুশে পদক বিজয়ীদের তালিকা (১৯৮০–৮৯)
একুশে পদক পুরস্কার বাংলাদেশের জাতীয় এবং দ্বিতীয় সর্বোচ্চ বেসামরিক সম্মান। এটি ১৯৮০–১৯৮৯ সাল পর্যন্ত পদক প্রাপ্তদের তালিকা:
১৯৮০
১৯৮০ সালে বিভিন্ন ক্ষেত্রে বিশেষ অবদানের জন্যে দেশের ৮ জন ব্যক্তিকে “একুশে পদক ১৯৮০” প্রদান করা হয়।
১৯৮১
১৯৮১ সালে বিভিন্ন ক্ষেত্রে বিশেষ অবদানের জন্যে দেশের ৯ জন ব্যক্তিকে “একুশে পদক ১৯৮১” প্রদান করা হয়।
১৯৮২
১৯৮২ সালে বিভিন্ন ক্ষেত্রে বিশেষ অবদানের জন্যে দেশের ৮ জন ব্যক্তিকে “একুশে পদক ১৯৮২” প্রদান করা হয়।
১৯৮৪
১৯৮৪ সালে বিভিন্ন ক্ষেত্রে বিশেষ অবদানের জন্যে দেশের ১০ জন ব্যক্তিকে “একুশে পদক ১৯৮৪” প্রদান করা হয়।
১৯৮৬
১৯৮৬ সালে বিভিন্ন ক্ষেত্রে বিশেষ অবদানের জন্যে দেশের ৭ জন ব্যক্তিকে “একুশে পদক ১৯৮৬” প্রদান করা হয়।
১৯৮৭
১৯৮৭ সালে বিভিন্ন ক্ষেত্রে বিশেষ অবদানের জন্যে দেশের ১২ জন ব্যক্তিকে “একুশে পদক ১৯৮৭” প্রদান করা হয়।
১৯৮৮
১৯৮৮ সালে বিভিন্ন ক্ষেত্রে বিশেষ অবদানের জন্যে দেশের ৫ জন ব্যক্তিকে “একুশে পদক ১৯৮৮” প্রদান করা হয়।
১৯৮৯
১৯৮৯ সালে বিভিন্ন ক্ষেত্রে বিশেষ অবদানের জন্যে দেশের ৭ জন ব্যক্তিকে “একুশে পদক ১৯৮৯” প্রদান করা হয়।
অলিম্পিকে ব্রিটিশ ভার্জিন দ্বীপপুঞ্জ
ব্রিটিশ ভার্জিন দ্বীপপুঞ্জ প্রথম অলিম্পিক গেমসে অংশগ্রহণ করে ১৯৮৪ সালে, এবং তারপর থেকে প্রত্যেক গ্রীষ্মকালীন অলিম্পিকে প্রতিদ্বন্দ্বিতা করে আসলেও এখন পর্যন্ত কোন পদক অর্জন করতে পারেনি।
শীতকালীন অলিম্পিক গেমসে ব্রিটিশ ভার্জিন দ্বীপপুঞ্জ ১৯৮৪ সালে অংশগ্রহণ করলেওও ১৯৮৮ থেকে ২০১০ গেমস পর্যন্ত অংশগ্রহণ করেনি। তবে রাশিয়ার সোচিতে অনুষ্ঠিত ২০১৪ শীতকালীন গেমসে পুনরায় ফিরে আসে।
গান্ধাইল ইউনিয়ন
গান্ধাইল ইউনিয়ন বাংলাদেশের রাজশাহী বিভাগের সিরাজগঞ্জ জেলার কাজীপুর উপজেলার অন্তর্গত একটি ইউনিয়ন পরিষদ। এটি ৫৯.৬৭ বর্গকিমি (২৩.০৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৯,৬৫২ জন জন। ইউনিয়নটিতে মোট গ্রামের সংখ্যা ২৩টি ও মৌজার সংখ্যা ০৯টি।
রিঅ্যাক্ট নেটিভ
রিঅ্যাক্ট নেটিভ ফেসবুকের তৈরী একটা ওপেন সোর্স মোবাইল অ্যাপলিকেশন ফ্রেমওয়ার্ক। নেটিভ সক্ষমতার সাথে সংমিশ্রন ঘটিয়ে রিঅ্যাক্ট নেটিভ একটাই ফ্রেমওয়ার্ক ব্যবহার করে ডেভেলপারদের জন্য ওয়েব, ডেস্কটপ অ্যাপলিকেশন, ইউডব্লিউপি অ্যাপলিকেশন, অ্যান্ড্রয়েড ও আইওএস অ্যাপলিকেশন ডেভেলপ সহজ করে দেয়। এর বাইরেও, কিউটির জন্য রিয়েক্ট ন্যাটিভের একটা অসম্পূর্ণ পোর্ট রয়েছে।
ইতিহাস
২০১২ সালে মার্ক জাকারবার্গ মন্তব্য করেন, কোম্পানি হিশেবে তাদের সবচেয়ে বড় ভুল ছিলো নেটিভের বদলে এইচটিএমএলের উপর খুব বেশি মনোযোগ দেওয়া। এরপর সে জানায় ফেসবুক খুব শীঘ্রই আরও ভালো মোবাইল এক্সপেরিয়েন্স নিয়ে কাজ করবে।
ফেসবুকের জরডান ওয়াকে ব্যাকগ্রাউন্ড জাভাস্ক্রিপ্ট থ্রেড ব্যবহার করে আইওএসের জন্য ইউআই উপাদান তৈরীর একটা উপায় বের করেন। ফেসবুক এ প্রযুক্তিকে একটা পরিপক্ব রূপ দিতে নিজেদের মধ্যে একটা হ্যাকাথন আয়োজনের সিদ্ধান্ত নেয়।
মাসের পর মাস এর উপর কাজ করার পর ২০১৫ সালে রিঅ্যাক্ট জাভাস্ক্রিপ্ট কনফিগারেশনের প্রথম সংস্করণ প্রকাশিত হয়। একবার আলোচনার সময় ক্রিস্টোপার চ্যাডো বলেন ফেসবুক ইতোমধ্যেই তাদের নিজস্ব গ্রুপ অ্যাপ ও অ্যাড ম্যানেজারের জন্য রিঅ্যাক্ট নেটিভ ব্যবহার করছিলো।
প্রয়োগ
রিঅ্যাক্ট নেটিভের কাজের ধরন অনেকটা রিয়েক্টের মত। একটা তফাৎ হলো রিঅ্যাক্ট নেটিভ ডকুমেন্ট অবজেক্ট মডেল বা ডোম ভার্চুয়াল ডোম ব্যবহার করে পরিবর্তন করে না। এটা অই নির্দিষ্ট যন্ত্রের একটা ব্যাকগ্রাউন্ড প্রসেসে চলে আর অ্যাসিনক্রোনাস, সিরিয়ালাইসেশন আর ব্যাসড ব্রিজ ব্যবহার করে নেটিভ যন্ত্রের সাথে যোগাযোগ করে।
রিঅ্যাক্ট নেটিভ এইচটিএমএল বা সিএসএস ব্যবহার করে না। বরং নেটিভ ভিউ নিয়ন্ত্রনের জন্য জাভাস্ক্রিপ্ট থ্রেডের ম্যাসেজ ব্যবহার করে। এটা অ্যান্ড্রয়েডে জাভা, আইওএসে সুইফট বা অবজেক্টিভ সিতে নেটিভ কোড লেখার সুযোগ দেয়, যা এতে অ্যাপলিকেশন নির্মান আরও নমনীয় ও ব্যবহার আরও বিস্তৃত করে।
হ্যালো ওয়ার্ল্ড উদাহরণ
import React from 'react'; import { Text } from 'react-native';
export default function HelloWorld{ return(
<Text>Hello, World!</Text>
)
মদনকাটা রেলওয়ে স্টেশন
মদনকাটা রেলওয়ে স্টেশন হল ভারতীয় রেলের একটি ভূমিগত রেলওয়ে স্টেশন। এটি হাওড়া–দিল্লি প্রধান রেলপথের আসানসোল–পাটনা বিভাগের অন্তর্গত এবং পূর্ব রেলের দ্বারা পরিচালিত হয়। স্টেশনটি মদনকাটা ও মদনকাটার পার্শ্ববর্তী এলাকায় রেল পরিষেবা প্রদান করে। স্টেশনটিতে মোট ২ টি প্ল্যাটফর্ম রয়েছে। এই স্টেশনে প্রতিদিন ১২ টি ট্রেন যাত্রাবিরতি করে।
বৈদ্যুতীকরণ
রেলওয়ে স্টেশন ও রেলপথের বৈদ্যুতীকরণ ১৯৯৬–৯৭ সালে কারা হয়েছিল।
মোহাম্মদ মহসিন
মোহাম্মদ মহসিন বাংলাদেশের খুলনা জেলার রাজনীতিবিদ ও মুক্তিযুদ্ধের সংগঠক যিনি তৎকালীন খুলনা-১১ ও খুলনা-২ আসনের সংসদ সদস্য ছিলেন।
প্রাথমিক জীবন
মোহাম্মদ মহসিন খুলনা জেলায় জন্মগ্রহণ করেন।
রাজনৈতিক জীবন
মোহাম্মদ মহসিন মুক্তিযুদ্ধের সংগঠক ছিলেন। স্কুল থেকে তিনি রাজনৈতিক জীবন শুরু করেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন খুলনা-১১ থেকে সংসদ সদস্য নির্বাচিত হন। ১৯৮৬ সালের তৃতীয় জাতীয় সংসদ নির্বাচনে তিনি জাতীয় পার্টির মনোনয়ন নিয়ে খুলনা-২ আসন থেকে সংসদ সদস্য নির্বাচিত হন।
সামান্থা সিন
সামান্থা সিন (মেসা, অ্যারিজোনা, ফেব্রুয়ারি ১৩, ১৯৮৫) একজন মার্কিন পর্নোগ্রাফিক অভিনেত্রী। তিনি ২০০৫ সালে তার প্রাপ্তবয়স্ক চলচ্চিত্রের কেরিয়ার শুরু করেছিলেন, যখন তার বয়স ছিল ২০ বছর, এবং তার কিছু চলচ্চিত্রে তাকে সামান্থা সিন, স্যামি সিন এবং মেলোডি হিসাবে কৃতিত্ব দেওয়া হয়েছে।
গাড়োয়াল বিভাগ
গাড়োয়াল বিভাগ হলো উত্তর ভারতে অবস্থিত উত্তরাখণ্ড রাজ্যের পশ্চিম দিকের জেলাগুলি নিয়ে গঠিত একটি প্রশাসনিক বিভাগ। হিমালয় পর্বতমালা অঞ্চলে অবস্থিত এই বিভাগটির উত্তর দিকে রয়েছে তিব্বত, পূর্ব দিকে রয়েছে কুমায়ূন বিভাগ, দক্ষিণ দিকে রয়েছে উত্তরপ্রদেশ রাজ্য এবং উত্তর-পশ্চিম দিকে রয়েছে হিমাচল প্রদেশ রাজ্য। বিভাগটিতে যেই জেলাগুলি রয়েছে সেগুলি হল; চামোলি, দেরাদুন, হরিদ্বার, পৌড়ী গাড়োয়াল, রুদ্রপ্রয়াগ, তেহরি গাড়োয়াল এবং উত্তরকাশী। গাড়োয়ালে বসবাসকারী জনগোষ্ঠী গাড়োয়ালি জাতি এবং তাদের কথিত ভাষা গাড়োয়ালী ভাষা নামে পরিচিত। বিভাগটির প্রশাসনিক কেন্দ্র পৌড়ী শহরে অবস্থিত। বিভাগীয় কমিশনার প্রশাসনিক বিভাগের প্রধান কর্মকর্তা এবং ভারতীয় প্রশাসনিক সার্ভিস অফিসারের একজন ঊর্ধ্ব‌তন। বিভাগীয় প্রধান হওয়ার দরুন তিনি উক্ত বিভাগের সাতটি জেনারেল ভারপ্রাপ্ত অধ্যক্ষ, যিনি একজন অতিরিক্ত অধীক্ষক এবং একজন জেলা সমাহর্তা দ্বারা সহযোগিতাপ্রাপ্ত হয়ে থাকেন। বিনোদ শর্মা মহাশয় বর্তমানে গাড়োয়াল বিভাগে নিযুক্ত বিভাগীয় কমিশনার।
ইতিহাস
পৌরণিক সময়কালে বহু প্রাচীন পুস্তক প্রণয়নকারী মুনি ঋষি ও পন্ডিতদের নিকট গাড়োয়াল হিমালয় ছিল অত্যন্ত প্রিয় স্থান। গাড়োয়ালের ঐতিহাসিক নাম ছিল উত্তরখণ্ড। বিভিন্ন গুহালেখ এবং শিলালেখ থেকে বোঝা যায় যে এটি কোন একসময় মৌর্য সাম্রাজ্যের অংশ ছিল।
গাড়োয়াল সম্পর্কিত প্রথম বিবরণ এবং গরিমার কথা রয়েছে স্কন্দপুরাণ এবং মহাভারতের বাণপর্বে। স্কন্দপুরাণ এই অঞ্চলের সীমানা এবং পুণ্যত্ব বিচার করে। খ্রিস্টীয় সপ্তম শতাব্দীতে হিউয়েন সাঙের ভ্রমণ বৃত্তান্তে গাড়োয়ালের উল্লেখ পাওয়া যায়। আদি শঙ্করাচার্যের সঙ্গে এই অঞ্চলের নাম ওতপ্রোতভাবে জড়িত। খ্রিস্টীয় অষ্টম শতাব্দীতে তিনি গাড়োয়াল ভ্রমণে আসেন এবং তুষারাবৃত এই পর্বতময় অঞ্চলে তিনি যোশীমঠ প্রতিষ্ঠা করেন। এছাড়াও হিন্দু ধর্মের অন্যতম পবিত্র দুটি স্থান কেদারনাথ এবং বদ্রীনাথের সংস্কার করান।
খ্রিস্টীয় পঞ্চদশ শতাব্দীতে রাজা অজয় পাল গাড়োয়াল অঞ্চলের ৫২ টি গড় রাজধানী যুক্ত পৃথক জমিদারিকে একত্রিত করে একটি রাজ্য পত্তন ঘটালে গাড়োয়ালের একত্রিত ইতিহাস পর্ব শুরু হয়। পরবর্তী ৩০০ বছর ধরে গাড়োয়াল একটিই রাজ্য ছিল এবং এটি রাজধানী ছিল অলকানন্দা নদীর বামতীরে অবস্থিত শ্রীনগরে। পরে ব্রিটিশরা সহায়তা হিসেবে ঊনবিংশ শতাব্দীতে গোর্খা আগ্রাসনের সময় পৌড়ী এবং দেরাদুন অঞ্চল এই রাজ্যকে সমর্পিত করে।
গাড়োয়ালের সর্বপ্রথম শাসকগোষ্ঠীর ছিলেন কত্যুরী রাজবংশীয়। উত্তরাখণ্ডের গাড়োয়াল এবং কুমায়ূন উভয় অঞ্চলের কত্যুরী রাজারা 'শ্রী বাসদেব গিরিরাজ চক্র চূড়ামণি' উপাধিতে ভূষিত হতেন। গাড়োয়ালে যোশীমঠের কত্যুরী রাজারা তাঁদের সাম্রাজ্য শতদ্রু এবং গণ্ডকী নদী অবধি নিজেদের সাম্রাজ্য বিস্তার করতে সক্ষম হন। তাদের সাম্রাজ্যের মধ্যে যেমন ছিল তুষারাবৃত পর্বতরাজি ঠিক তেমনি দক্ষিণ দিকে ছিল সম্পূর্ণ রোহিলখণ্ড অঞ্চল। জনশ্রুতি অনুসারে যোশীমঠ এর রাজারা মূলত ছিলেন বদ্রীনাথ অঞ্চলের, তারা পরবর্তীকালে পূর্বদিকে আলমোড়া জেলার ‌কত্যুর উপত্যকায় বসবাস করার শুরু করেন এবং কার্তিকেয়পুরে নিজেদের রাজধানী স্থাপন করেন।
কত্যুরীরা খ্রিস্টীয় একাদশ শতাব্দীর অবধি উত্তরাখণ্ডে নিজেদের শাসনাধিপত্য প্রতিষ্ঠিত রাখতে সক্ষম হয়েছিলেন। সাম্রাজ্যের পতনের পরে স্থানীয় ভাবে ছোট ছোট একাধিক ক্ষেত্রে তাদের অস্তিত্ব বজায় ছিল। মোট ৫২ টি পৃথক জমিদারিতে বিভক্ত হয়ে পড়ে গাড়োয়াল। ছোট ছোট রাজত্বের মাঝেই চাঁদপুর গড়ীর পারমার রাজা নিজের প্রভাব অক্ষুণ্ণ রাখতে সক্ষম হন। কনক পাল ছিলেন এই রাজবংশের পূর্বপুরুষ। তার উত্তরসূরি রাজা অজয় পাল এই ছোট ছোট রাজ্যকে একত্রিত করে নিজের রাজত্বের অংশীভূত করেছিলেন। রাজা অজয় পালের এই সফল অভিযানের পর, একাধিক গড়ের রাজাদের অধীশ্বর হওয়ার দরুন রাজ্যটির নাম হয় গাড়োয়াল, বা গড়-বাল। খুব সম্ভবত এই ছোট ছোট রাজ্যগুলির সংযুক্ত করার ফলে তিনি গড়োয়ালা (অর্থাৎ দুর্গের অধিপতি) নামে পরিচিত ছিলেন। সময় অতিবাহিত হওয়ার সাথে সাথে তার রাজ্য গাড়োয়াল নামে পরিচিত হয়।
গাড়োয়াল রাজ্য
প্রায় ৭০০ বছর পূর্বে রাজপুত রাজা অজয় পাল স্থানীয় ছোটো ছোটো রাজ্যকে একত্রিত করে গাড়োয়াল রাজ্য প্রতিষ্ঠা করেন৷ তিনি এবং তাঁর উত্তরসূরীরা ১৮০৩ খ্রিস্টাব্দ পর্যন্ত নিরবচ্ছিন্নভাবে গাড়োয়াল এবং পার্শ্ববর্তী তেহরি গাড়োয়ালে রাজত্ব করতেন‌। পরে‌ গোর্খারা এই অঞ্চলে অনুপ্রবেশ করে যথেচ্ছাচার শুরু করলে গাড়োয়ালী রাজারা পাহাড় ছেড়ে তরাই অঞ্চলের পালিয়ে যেতে বাধ্য হন। পরবর্তী ১২ বছর ধরে গোর্খারা এই দেশ শাসন করেন এবং‌ ব্রিটিশদের ধারাবাহিক অভিযানে ১৮১৪ খ্রিস্টাব্দে গোর্খা যুদ্ধের দ্বারা এই শাসনব্যবস্থার পরিসমাপ্তি ঘটে। অভিযান শেষে গাড়োয়াল এবং কুমায়ূন উভয়ই ব্রিটিশ ভারতের অন্তর্ভুক্ত দুটি ব্রিটিশ জেলায় পরিণত হয় এবং তেহরির জমিদারিত্ব তার পূর্বতন শাসকের উত্তরাধিকারীরা ফেরত পান।
ব্রিটিশ গাড়োয়াল জেলা ছিল পূর্বতন ‌কুমায়ূন বিভাগের অন্তর্গত, যা ছিল যুক্তপ্রদেশের একটি প্রশাসনিক বিভাগ। এটি 5629 sqmi অঞ্চল জুড়ে বিস্তৃত ছিল। বৃটিশ-ভারতীয় সংযুক্তির পর গাড়োয়াল উৎপাদন গত ভাবে পূর্বের তুলনায় অধিক উন্নত হয়ে ওঠে। ১৯০১ খ্রিস্টাব্দের জনগণনা অনুসারে এর জনসংখ্যা ছিল প্রায় ৪৩৯,৯০০ জন। ভারতীয় সেনাবাহিনীর (৩৯তম গাড়োয়াল রাইফেলস) দুজন ব্যাটেলিয়ানকে এই জেলায় নিযুক্ত থাকতো, যারা জেলার লান্সডাউনে অবস্থিত সেনানিবাস টিরুপুর তদারকি করতো। এখান থেকে খাদ্যশস্য এবং মোটা কাপড় রপ্তানী করা হতো এবং আমদানি করা হতো লবণ বোরাক্স উল এবং বিভিন্ন পশুজাত সম্পদ। জেলার প্রশাসনিক দপ্তর ছিল পৌড়ী শহরে, যদিও শ্রীনগর ছিল এই জেলার বৃহত্তম শহর। কোটদ্বারের মতো এখানেও অযোধ্যা-রোহিলখন্ড রেললাইনের নাজিবাবাদ রেলওয়ে স্টেশন থেকে নিকটে অবস্থিত একটি গুরুত্বপূর্ণ বাজার ছিল।
ঊনবিংশ শতাব্দীর শুরুর দিকে গোর্খারা গাড়োয়াল আক্রমণ করলে গাড়োয়ালের শাসক‌ হৃষীকেশ, হরিদ্বার এবং দেরাদুনের মত সমতল অঞ্চলগুলিতে পলায়ন করেন। খরবুরার যুদ্ধে প্রদ্যুম্ন শাহ নিহত হন। এরপর গাড়োয়ালের শাসকরা রাজ্য পুনরুদ্ধারে ব্রিটিশদের সাহায্য প্রার্থী হন। ৬০% রাজ্য সম্পত্তি ব্রিটিশদের হাতে তুলে দেওয়ার শর্তে ব্রিটিশরা গাড়োয়াল থেকে গোর্খা বিতাড়নে তাদের সাহায্য করে।
দ্বিতীয় বিশ্বযুদ্ধের সময় রাজা নরেন্দ্র শাহ ব্রিটিশদের নিজের সৈন্য এবং বিমানপোত সহ আকাশযান দান করে তাদের সাহায্য করেন। তার এই সাহায্যের জন্য ব্রিটিশ সরকার তাঁকে মহারাজা উপাধি দেয় এবং তাকে অর্ডার অব দ্যা স্টার অব ইন্ডিয়াতে নাইট কমান্ডার হিসেবে নিয়োগ করেন। সর্বসম্মতিতে তিনি স্যার মহারাজা নরেন্দ্র শাহ নাইট কমান্ডার স্টেট অফব ইন্ডিয়া নামে সম্মানিত হন।
ভূগোল
পুরো অঞ্চলটাই মোটামুটিভাবে মাঝে মাঝে ছোটো নদী উপত্যকা দ্বারা বিচ্ছিন্ন বিভিন্ন অভিমুখে অবস্থিত পাহাড়ে ঘেরা ভূপ্রকৃতি৷ উপত্যকায় পাহাড়ের ঢাল কিছুক্ষেত্রে অধিক খাঁড়াই৷ পার্বত্য অঞ্চলের দক্ষিণের ঢাল এবং রোহিলখণ্ডের উর্বর ভূমির মধ্যবর্তী জলহীন ঊষর অরণ্য এই বিভাগের একমাত্র সমভূমি অঞ্চল৷ উচ্চতর শৃঙ্গগুলি রয়েছে পূর্বদিকে চামোলি জেলায়, যার মধ্যে নন্দাদেবী অন্যতম৷
গঙ্গার অন্যতম উপনদী অলকানন্দা গাড়োয়ালের অন্যতম প্রধান নদী৷ দেবপ্রয়াগ|দেবপ্রয়াগের নিকট অলকানন্দা ভাগীরথীর সাথে মিলিত হয়৷
২০১৩ খ্রিস্টাব্দের জুন মাসে বহুদিন ব্যাপী হরপাবানে গাড়োয়ালে বিপুল ক্ষয়ক্ষতি হয় ও ৫,০০০ এর অধিক মৃত্যু হয়৷ ২০১৩ খ্রিস্টাব্দে উত্তর ভারতের বন্যা পরিস্থিতি, ২০১৩ ছিলো অন্যতম ভয়ঙ্কর প্রাকৃতিক দুর্যোগ৷
ভাষা
গাড়োয়ালের প্রধান ভাষা গাড়োয়ালী, যা নিযুত (২৩ লক্ষ) লোকের মাতৃভাষা, যদিও হিন্দির সাথে দোভাষী বহুজন ২০১১ খ্রিস্টাব্দের জনগণনায় নিজেদের হিন্দিভাষীরূপে চিহ্নিত করেছেন৷ দক্ষিণে হরিদ্বার ও দেরাদুন জেলা ব্যতীত বাকী পাঁচটি জেলায় গাড়োয়ালী ভাষীরা একক সংখ্যাগরিষ্ঠ এবং জেলাদুটিতে হিন্দি ভাষীরা সংখ্যাগরিষ্ঠ৷ গাড়োয়ালের প্রায় ২৮.৫ লক্ষ লোক নিজেদের হিন্দিভাষী বলে চিহ্নিত করেছেন৷ হরিদ্বার ও দেরাদুন জেলায় বাস করেন আড়াশ লক্ষের অধিক উর্দুভাষী এবং দেরাদুন জেলার জৌনসার বাওর অঞ্চলে বাস করেন সাড়ে তের লক্ষ জৌনসারী ভাষী৷ এছাড়া এখানে থাকেন ছিয়াশি হাজার নেপালি ভাষী ও ছিয়াত্তর হাজার পাঞ্জাবি ভাষী৷ উত্তরকাশী জেলার উত্তর পশ্চিম দিকে বসবাস করেন মহসু পাহাড়ী ও চীনা তিব্বতি ভাষাগোষ্ঠীর জাদ ভাষী এবং চামোলি জেলায় বাস করেন রংপো ভাষীরা৷
প্যারাগুয়ীয় ফুটবল অ্যাসোসিয়েশন
প্যারাগুয়ীয় ফুটবল অ্যাসোসিয়েশন (, Asociación Paraguaya de Futbol, Paraguayan Football Association; এছাড়াও সংক্ষেপে এপিএফ এবং পিএফএ নামে পরিচিত) হচ্ছে প্যারাগুয়ের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০৬ সালে প্রতিষ্ঠিত হয়েছে। এটি প্রতিষ্ঠার ১৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৫ বছর পর ১৯২১ সালে সংস্থাটি তাদের আঞ্চলিক সংস্থা কনমেবলের সদস্যপদ লাভ করে। এই সংস্থার সদর দপ্তর প্যারাগুয়ের রাজধানী আসুনসিওনে অবস্থিত।
এই সংস্থাটি প্যারাগুয়ের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে প্যারাগুয়ীয় প্রথম বিভাগ, প্যারাগুয়ীয় মধ্যবর্তী বিভাগ এবং প্যারাগুয়ীয় নারী ফুটবল চ্যাম্পিয়নশিপের মতো প্রতিযোগিতার সকল কার্যক্রম পরিচালনা করে। বর্তমানে প্যারাগুয়ীয় ফুটবল অ্যাসোসিয়েশনের সভাপতির দায়িত্ব পালন করছেন রবার্ট হ্যারিসন এবং সাধারণ সম্পাদকের দায়িত্ব পালন করছেন লুইস কানোন্নিকোফ।
নারনাউল
নারনাউল (Narnaul) ভারতের হরিয়ানা রাজ্যের মেহন্দ্রগড় জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৯৮ মিটার (৯৭৭ ফুট)।
জনসংখ্যার উপাত্ত
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে নারনাউল এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
মার্তিন সুবিমেন্দি
মার্তিন সুবিমেন্দি ইবানিয়েস (Martín Zubimendi; জন্ম: ২ ফেব্রুয়ারি ১৯৯৯; মার্তিন সুবিমেন্দি নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগার ক্লাব রিয়াল সোসিয়েদাদ এবং স্পেন জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলে থাকেন।
২০১১–১২ মৌসুমে, স্পেনীয় ফুটবল ক্লাব রিয়াল সোসিয়েদাদের যুব পর্যায়ের হয়ে খেলার মাধ্যমে সুবিমেন্দি ফুটবল জগতে প্রবেশ করেছেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, স্পেনীয় ক্লাব রিয়াল সোসিয়েদাদ সি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; রিয়াল সোসিয়েদাদ সি-এর হয়ে তিনি ২৬ ম্যাচে ১টি গোল করেছেন। ২০১৬–১৭ মৌসুমেই তিনি রিয়াল সোসিয়েদাদ বি দলে অন্তর্ভুক্ত হয়েছেন। ২০১৮–১৯ মৌসুমে, তিনি রিয়াল সোসিয়েদাদে যোগদান করেছেন।
২০১৬ সালে, সুবিমেন্দি স্পেন অনূর্ধ্ব-১৭ দলের হয়ে স্পেনের বয়সভিত্তিক পর্যায়ে অভিষেক করেছিলেন। প্রায় তিন বছর যাবত স্পেনের বয়সভিত্তিক দলের হয়ে খেলার পর, তিনি ২০২১ সালে স্পেনের হয়ে আন্তর্জাতিক পর্যায়ে অভিষেক করেছেন; স্পেনের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
প্রারম্ভিক জীবন
মার্তিন সুবিমেন্দি ইবানিয়েস ১৯৯৯ সালের ২রা ফেব্রুয়ারি তারিখে স্পেনের সান সেবাস্তিয়ানে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
সুবিমেন্দি স্পেন অনূর্ধ্ব-১৭, স্পেন অনূর্ধ্ব-১৯, স্পেন অনূর্ধ্ব-২১ এবং স্পেন অনূর্ধ্ব-২৩ দলের হয়ে খেলার মাধ্যমে স্পেনের প্রতিনিধিত্ব করেছেন। স্পেনের বয়সভিত্তিক দলের হয়ে তিনি প্রায় ৩ বছরে ১৫ ম্যাচে অংশগ্রহণ করেছেন।
সুপ্রিয়া আইমান
সুপ্রিয়া আইমান (জন্ম: ১৯ সেপ্টেম্বর, ১৯৯৩) একজন ভারতীয় মডেল এবং সৌন্দর্য প্রতিযোগিতায় শিরোনামধারী। তিনি গ্লামানন্দ মিস ইন্ডিয়া ইন্টারন্যাশনাল ২০১৫ এর মুকুটবিজয়ী হয়েছিলেন এবং জাপানের টোকিওতে অনুষ্ঠিত মিস ইন্টারন্যাশনাল ২০১৫ এর প্রতিযোগিতায় তিনি ভারতের প্রতিনিধিত্ব করেছিলেন। তিনি প্যানাসনিক সংগঠন কর্তৃক প্যানাসনিক বিউটি অ্যাম্বাসেডর অব দ্য ইয়ার ২০১৫ এবং মিস ইন্টারন্যাশনাল প্যাজেন্ট-এ মিস জাপান ট্যুরিজম এন্ড ইন্টারন্যাশনাল কালচারাল অ্যাসোসিয়েশন কর্তৃক মিস ভিজিট জাপান ট্যুরিজম অ্যাম্বাসেডর খেতাবে ভূষিত হন। সুপ্রিয়া আইমান ২০১৮ সালে দক্ষিণ কোরিয়ার সিউলে অনুষ্ঠিত এশিয়া মডেল ফ্যাস্টিভালে মডেলিং শিল্পে তার অবদানের জন্য এশিয়া স্টার মডেল অ্যাওয়ার্ড-এ ভূষিত হয়েছিলেন। তিনি একজন বৈমানিক প্রকৌশলী এবং পদার্থবিজ্ঞানে স্নাতক সম্মান ডিগ্রিধারী।
প্রাথমিক জীবন এবং শিক্ষা
সুপ্রিয়া বিহার রাজ্যের রাজধানী পাটনায় জন্মগ্রহণ করেছিলেন। বিদ্যা মন্দির স্কুলে পড়াশোনা করার পরে তিনি কলকাতায় চলে আসেন এবং মেকানিকাল ইঞ্জিনিয়ারিংয়ের জন্য ইনস্টিটিউশন অব ইঞ্জিনিয়ার্স-এ যোগদান করেছিলেন, পরে তিনি ইন্ডিয়ান ইনস্টিটিউট অব অ্যারোনটিক্স-এ এয়ারক্রাফ্ট মেইনটেনেন্স ইঞ্জিনিয়ারিং পড়েছিলেন। মডেলিং পেশা এবং সুন্দরী প্রতিযোগিতা ছাড়াও ২০০৮ সালে অনুষ্ঠিত সিডব্লিউজেসি (কেন্দ্রীয় পশ্চিম বিচার কেন্দ্র) পরীক্ষায় তিনি সর্বভারতীয় প্রবেশিকায় শীর্ষস্থান অধিকারী ছিলেন। তিনি পদার্থবিজ্ঞানে স্নাতক সম্মান ডিগ্রী অর্জন করেছিলেন। এছাড়াও সুপ্রিয়া কত্থক নৃত্যে ডিপ্লোমা ডিগ্রী করেছিলেন, যেমন তিনি ভারতের একজন চমৎকার কত্থক নৃত্যশিল্পীও ছিলেন।
কর্মজীবন
সুপ্রিয়া ২০১২ সাল থেকে মডেলিং করেছিলেন এবং লাকমে ফ্যাশন উইক, ম্যাডাম স্টাইল উইক, ব্লেন্ডার্স প্রাইড বেঙ্গালুরু ফ্যাশন উইক, চেন্নাই ইন্টারন্যাশনাল ফ্যাশন উইক, ভলভো কয়ম্বাটোর ফ্যাশন উইক এবং গীতাঞ্জলি গ্রুপের হয়ে রানওয়েতে হেটেছিলেন। এছাড়াও তিনি কিংফিশার আল্ট্রা ফ্যাশন ট্যুর, আন্তর্জাতিক রত্ন এবং জুয়েলারী শো, রানওয়ে শোকেস, ফেমিনা (ভারত) শোকেস, টাইমস ওয়েডিং ফ্যাশন ফিয়েস্টা, গালানি ফ্যাশন শো, আইএনআইএফডি, লখোটিয়া ইনস্টিটিউট অফ ফ্যাশন অ্যান্ড ডিজাইন, কাশ ফ্যাশন শো, আইডিটি এবং টেকনোটেক্স এর অংশ হয়েছিলেন। তিনি ডিজাইনার অগ্নিমিত্রা পাল, এডি সিং, রকি স্টার, গ্যাভিন মিগুয়েল, অনিতা ডংরে, জেমস ফেরেরিরা, তরুণ ও তেজাস, মেবাজ, হরি আনন্দ, মমতাজ খান, মনোবিরাজ খোসলা, সুমিত দাশ গুপ্ত, অনিতা রেড্ডি, অভিষেক দত্ত, ময়ূর গালানির, জয়া মিশ্র সহ আরো অনেকের সঙ্গে কাজ করেছিলেন।
গ্লামানন্দ সুপার মডেল ইন্ডিয়া ২০১৫
২০১৪ সালের অক্টোবরে জাপানের টোকিওতে অনুষ্ঠিত মিস ইন্টারন্যাশনাল ২০১৫- তে ভারতের প্রতিনিধিত্ব করার জন্য গ্লামানন্দ সুপার মডেল ইন্ডিয়া তাকে নির্বাচিত করেছিলেন। তিনি মিস ইন্টারন্যাশনাল ভারত হিসাবে ঝাটালেকা মালহোত্রার স্থলাভিষিক্ত হন।
মিস ইন্টারন্যাশনাল ২০১৫
তিনি ১৬ অক্টোবর থেকে ৫ নভেম্বর জাপানের টোকিওতে অনুষ্ঠিত মিস ইন্টারন্যাশনাল ২০১৫ সুন্দরী প্রতিযোগিতাতায় ভারতের প্রতিনিধিত্ব করেন এবং প্যানাসনিক সংগঠন কর্তৃক প্যানাসনিক বিউটি অ্যাম্বাসেডর অব দ্য ইয়ার ২০১৫ এবং মিস জাপান ট্যুরিজম এন্ড ইন্টারন্যাশনাল কালচারাল অ্যাসোসিয়েশন কর্তৃক মিস ভিজিট জাপান ট্যুরিজম অ্যাম্বাসেডর খেতাবে ভূষিত হন।
ওম পরিবার
ওম পরিবার একটি বাঙ্গালী জমিদার বংশ যারা বাংলাদেশের সিলেট অঞ্চলের ইতিহাস জুড়ে কিছু উল্লেখযোগ্য ভূমিকা পালন করেছে।
ইতিহাস
১৭ শতকে বাংলার বারো-ভুঁইয়া আমলে ময়মনসিংহের খালিয়াজুড়িতে (বর্তমানে নেত্রকোনা জেলায় ) বসবাসকারী বাঙালি হিন্দু সীতানাথ ওম থেকে ওমদের বংশোদ্ভূত। সীতানাথের তিন পুত্র ছিল; রঘুনাথ ওম, কামাখ্যা ওম এবং মহেশনাথ ওম, যাদের সকলেই বোকাইনগরের খাজা উসমানের অধীনে চাকরী পেয়েছিলেন। উসমান ছিলেন একজন পাঠান সর্দার যিনি বৃহত্তর ময়মনসিংহের বিশাল অংশের নিয়ন্ত্রণ করেছিলেন।
এই তিন ভাই উসমানের সাথে যোগ দেন যখন তিনি মোগলদের সাথে যুদ্ধ এড়াতে ময়মনসিংহ থেকে পালিয়ে যান। অবশেষে তারা দক্ষিণ শ্রীহট্টের ইটা রাজ্যে পৌঁছে, যা রাজা সুবিদ নারায়ণ দ্বারা শাসিত ছিল। ওম ভাইরা সুবিদ নারায়ণকে পরাজিত করতে উসমানকে সাহায্য করেছিল। যুদ্ধে নিহত হন রঘুনাথ ওম। উসমান উহার নামক স্থানে তার নতুন রাজধানী স্থাপন করার পর, তিনি দুই ওম ভাইকে পরগণা সাতগাঁওয়ে অবস্থিত উপত্যকা-এলাকায় জায়গীর প্রদান করে পুরস্কৃত করেন। ময়মনসিংহে (যা তখন মোগল শাসনের অধীনে এসেছিল) তাদের ধন-সম্পত্তি ছেড়ে ওম পরিবার পরগনা সাতগাঁও উপত্যকায় বসতি স্থাপন করে যেখানে তারা একটি বাড়ি তৈরি করে। তারা পরে ত্রিপুরার মহারাজার কাছ থেকে জমি অধিগ্রহণ করে এবং মিরাশদার উপাধি গ্রহণ করে, একটি ভূমিকা যা পরিবারের উত্তরাধিকারসূত্রে পাওয়া যায়। মিরাশদার ছিল যে জমিদার সরকারকে সরাসরি কর প্রদান করে, এই ক্ষেত্রে ত্রিপুরা সরকার এবং পরে মোগল সরকার।
বেশ কয়েক বছর পর, ওম ভাইদের তাদের সেবার জন্য উপাধি দেওয়া হয়। এই উপাধিগুলো ছিল চৌধুরী, রায় ও লালা। কামাখ্যা ওম এবং মহেশনাথ ওম উভয় সাতগাঁও উপত্যকায় দিঘি খনন করে, যা আজও বিদ্যমান, এবং যথাক্রমে কামুর দিঘি এবং মহেশনাথের দিঘি নামে পরিচিত। এই এলাকায় জনৈক দত্ত খাঁর খনন করা একটি বড় দিঘিও রয়েছে।
এই পরিবার থেকে নন্দকিশোর রায় নামে একজন শৈববাদী সাধক ছিল। সে বাস করত ভাড়াউড়া গ্রামে। সে কামাখ্যা মন্দিরের সিদ্ধ মহাত্মা পূর্ণানন্দ স্বামীর কাছে শিক্ষিত হয়েছিলেন। ১৯ শতকের শেষের দিকে সিলেটের ডি.সি জেমস সাদারল্যান্ড ড্রামন্ড তাকে অত্যন্ত সম্মান করতেন। তার মৃত্যুর আট দিন আগে, সে ড্রামন্ডকে জানিয়েছিলেন যে তিনি তার পৈতৃক ভাগ্নের পক্ষে তার সেবা ছেড়ে দেবেন। নন্দকিশোর নির্মাই শিব বাড়ীর সিদ্ধ কাশীনাথের ঘনিষ্ঠ সহযোগীও ছিলেন। কালী কিশোর ওম এই ওম পরিবারের ইতিহাস নিয়ে একটি বই লিখেছিলেন, যা পরে চন্দ্র কুমার ওমের অধিকৃত বস্ত হয়ে আসে।
এমনকি ১৯৫০ দশকের আগেও, ভাড়াউড়ার নবীন চন্দ্র ওম চৌধুরীর অটুট সম্পর্ক ছিল জোড়াসাঁকো ঠাকুরবাড়ির ঠাকুর পরিবারের সাথে। চৌধুরী বালিশিরা পরগণার একজন উল্লেখযোগ্য জমিদার ছিলেন। তিনি সুখময়ী ওম চৌধুরীকে বিয়ে করেছিলেন এবং তার চার পুত্র ছিল, নরেন্দ্র ওম চৌধুরী, নর্মদা ওম চৌধুরী, নলিনী কান্ত ওম চৌধুরী এবং নিশি কান্ত ওম চৌধুরী।
এনসাইক্লোপিডিয়া ব্রিটানিকা
১৫তম অর্থাৎ সর্বশেষ মুদ্রিত সংস্করণ প্রকাশিত হয়েছিল তিন ভাগে: একটি ১২ খণ্ডের মাইক্রোপিডিয়া যেখানে সাধারণত ছোট ছোট ৭৫০ শব্দের নিবন্ধ স্থান পায়, একটি ১৯ খণ্ডের ম্যাক্রোপিডিয়া যাতে বড় (২ থেকে ৩১০ পৃষ্ঠা) নিবন্ধ প্রকাশিত হয়, এবং একটি এক খণ্ডের প্রোপিডিয়া যাতে ব্রিটানিকার সমগ্র জ্ঞানের একটি ধারাবাহিক ভূমিকা দেয়া হয়। মাইক্রোপিডিয়া হচ্ছে দ্রুত কোন বিষয় সম্পর্কে সংক্ষেপে জানার জন্য এবং আরও জানার ইচ্ছা থাকলে সেখান থেকে ম্যাক্রোপিডিয়াতে যেতে হয়। আর প্রোপিডিয়া একটি নিবন্ধকে অপেক্ষাকৃত বড় প্রেক্ষাপটে স্থাপন করে সে সম্পর্কিত অন্যান্য নিবন্ধের ধারণা দেয়। প্রায় ৭০ বছর ধরে ব্রিটানিকার মুদ্রিত সংস্করণের আকার প্রায় ধ্রুব ছিল- প্রায় ৫ লক্ষ বিষয়ের উপর প্রায় ৪ কোটি শব্দ। ১৯০১ সালের পর মার্কিন যুক্তরাষ্ট্র থেকে প্রকাশিত হলেও ব্রিটানিকাতে ব্রিটিশ বানান পদ্ধতি ব্যবহার করা হয়।
মিয়া মুসা হোসেন
মিয়া মুসা হোসেন বাংলাদেশের খুলনা জেলার রাজনীতিবিদ, খুলনা-২ আসনের সাবেক সংসদ সদস্য ও জাতীয় সংসদের হুইপ ছিলেন।
প্রাথমিক জীবন
মিয়া মুসা হোসেন খুলনা জেলায় জন্মগ্রহণ করেন।
রাজনৈতিক জীবন
মিয়া মুসা হোসেন ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়ন নিয়ে খুলনা-২ আসন থেকে সংসদ সদস্য নির্বাচিত হন। একই সংসদে তিনি জাতীয় সংসদের হুইপ ছিলেন।
রাচেল রক্স
রাচেল রক্স (সান আন্তোনিও, টেক্সাস, মার্চ ২, ১৯৮৩) একজন অবসরপ্রাপ্ত মার্কিন পর্নোগ্রাফিক অভিনেত্রী।
ফ্রান্সের ভাষা
ফরাসি ভাষা ফ্রান্সের একমাত্র সরকারি ভাষা। এখানকার ৯০%-এরও বেশি লোক ফরাসি ভাষাতে কথা বলে। এছাড়া বাস্ক, ব্রেটন (Brezhoneg ব্রেজ়োঁনেক্‌), কাতালান (Català), অক্সিতঁ/উৎসিতা (Occitan), কর্সু (Corsu), ফ্রাঙ্কো-প্রোভঁসাল (Arpitan), আঞ্চলিক ভাষার মর্যাদা দেওয়া হয়েছে। এছাড়া বেশ কয়েক লক্ষ অক্সিটান ব্যবহারকারী দক্ষিণ ফ্রান্সে বসবাস করেন। সীমান্তবর্তী আলজাস-লোরেন ও ভেস্টহুক এলাকাতে জার্মান ভাষার আলসাসীয় ও লরেনীয় উপভাষা, এবং পশ্চিমাঞ্চলিক ফ্লেমিশও (বেলজীয় ওলন্দাজ) প্রচলিত। ফ্রান্সে বহিরাগত অভিবাসী সম্প্রদায়ের মধ্যে আরবি, আর্মেনীয়, ইতালীয়, কাবিলে, পর্তুগিজ, তুর্কি এবং ওলোফ প্রচলিত। এছাড়া জিপসি বা রোমানিও প্রচলিত।
অসীম কামাল
মোহাম্মদ অসীম কামাল (জন্ম: ৩১ মে ১৯৭৬ সালে করাচিতে) একজন পাকিস্তানি প্রাক্তন ক্রিকেটার যিনি ২০০৩ থেকে ২০০৫ সালের মধ্যে পাকিস্তান জাতীয় ক্রিকেট দলের হয়ে খেলেছেন।
তিনি টেস্ট অভিষেকের সময় দক্ষিণ আফ্রিকার বিপক্ষে ৯৯ রান করেছিলেন। কামাল তার অভিষেকের পর থেকে ১২ টি টেস্ট (২০ ইনিংস) খেলেছেন। কামাল অস্ট্রেলিয়ার বিপক্ষে ৮৭ এবং ভারতের বিপক্ষে ৯১ ও ৭৩ রান করেছেন। কামাল ৮ টি হাফ-সেঞ্চুরিও করেছেন। তিনি ১০ টি ক্যাচও নিয়েছেন।
বদি আহমদ চৌধুরী
বদি আহমদ চৌধুরী (২৩ মার্চ ১৮৮৬ - ১৩ এপ্রিল ১৯৬২) (খান বাহাদুর বদি আহমদ চৌধুরী নামেও পরিচিত) হলেন অবিভক্ত ভারতের বঙ্গীয় আইনসভা ও বঙ্গীয় আইন পরিষদের সদস্য, রাজনীতিবিদ ও জমিদার।
প্রারম্ভিক জীবন
বদি আহমদ চৌধুরী ১৮৮৬ সালের ২৩ মার্চ চট্টগ্রাম জেলার বাঁশখালী উপজেলা বৈলছড়ি ইউনিয়নের উজির বাড়িতে (বর্তমান খান বাহাদুর বাড়ি) জন্মগ্রহণ করেন।
রাজনীতি ও কর্মজীবন
বদি আহমদ চৌধুরী প্রাথমিক শিক্ষা সমাপ্তির পরপরই কর্মজীবনে অগ্রসর হন। মাত্র ১৮ বছর বয়সে আনোয়ারা থানার আবদুল বারীর মুন্সি এস্টেট ম্যানেজার নিযুক্ত হন। পরবর্তীতে, ১৯২০ সাল থেকে ১৯৫০ সাল পর্যন্ত দীর্ঘ ৩০বছর বাঁশখালী উপজেলার বৈলছড়ি-কাথারিয়া ইউনিয়নের প্রেসিডেন্ট (বর্তমান ইউপি চেয়ারম্যান) হিসেবে দায়িত্ব পালন করেন। ১৯২৯ সালের জুন মাসে বঙ্গীয় আইন পরিষদের নির্বাচনে চট্টগ্রামের রাঙ্গুনিয়া থেকে টেকনাফ পর্যন্ত ১৩টি থানার এমএলসি হিসেবে প্রতিদ্বন্দ্বিতা করে বিজয়ী হয়ে আটবছর বঙ্গীয় আইন পরিষদের সদস্যের দায়িত্ব পালন করেন। এছাড়াও, ১৯৪৩ সালের ১৫ ডিসেম্বর জমিদারদের প্রতিনিধি হিসেবে বৃহত্তর চট্টগ্রাম, নোয়াখালী, সিলেট, ত্রিপুরা নির্বাচনী এলাকার বঙ্গীয় আইনসভার সদস্য (এমএলএ) নির্বাচিত হন। তিনি ১৯৩৫ সালে অবিভক্ত বাংলার হজযাত্রীদের প্রতিনিধি হিসেবে "আমিরুল হজ্ব" এবং ১৯৩৬ সালে ব্রিটিশ সরকার কর্তৃক "খান বাহাদুর" উপাধি লাভ করেন। দ্বিতীয় বিশ্বযুদ্ধের সময় চট্টগ্রামে দুর্ভিক্ষ দেখা দিলে তিনি বঙ্গীয় আইনসভা মোশান ঘোষণার মাধ্যমে আইনসভা থেকে ৭ লাখ টন চাল মঞ্জুর করে চট্টগ্রামে বিতরণ করেন। তিনি অবিভক্ত বাংলার শিল্প, ব্যবসা ও বিভিন্ন প্রতিষ্ঠানের সদস্য এবং গুরুত্বপূর্ণ পদে দায়িত্ব পালন করেন। এর মধ্যে উল্লেখযোগ্য হলো চট্টগ্রাম পৌরসভার কমিশনার, জেনারেল হসপিট্যাল এন্ড মেডিক্যাল স্কুলের সদস্য, দেশপ্রিয় সুগার মিল কলকাতা এবং ইন্দো-বার্মা ট্রেডার্স ব্যাংকের পরিচালকের দায়িত্ব পালন।
মৃত্যু
তিনি ১৯৬২ সালের ১৩ এপ্রিল মৃত্যুবরণ করেন।
ম্যাকেনজি সোলডান
ম্যাকেনজি সোলডান (Mackenzie Soldan; জন্ম: ১৪ মে ১৯৯২) একজন মার্কিন হুইলচেয়ার বাস্কেটবল ও টেনিস খেলোয়াড়।
প্রাথমিক জীবন
ম্যাকেনজি মার্কিন যুক্তরাষ্ট্রের, মিশিগানের সাগিনায় শহরে জন্মগ্রহণ করেছিলেন। তিনি অ্যালাবামা তাসকালোসায় বসবাস করতেন। তিনি লুভল-এর খ্রীষ্টান একাডেমি, অ্যালাবামা বিশ্ববিদ্যালয়ে এবং ইউএসটিএ জাতীয় ক্যাম্পাসে প্রশিক্ষণ নিয়েছিলেন।
খেলোয়াড় জীবন
ম্যাকেনজি ২০১০ ইউএস ওপেন, ২০১৯ আইটিটিএফ টিম বিশ্বকাপ, ২০১১ প্যারাপান আমেরিকান গেমস, ২০১২ গ্রীষ্মের প্যারালিম্পিক, ২০১৫ প্যারাপান আমেরিকান গেমস, ২০১৪ হুইলচেয়ার বাস্কেটবল বিশ্ব চ্যাম্পিয়নশিপ এবং ২০১৮ হুইলচেয়ার বাস্কেটবল বিশ্ব চ্যাম্পিয়নশিপে মার্কিন যুক্তরাষ্ট্রকে হুইলচেয়ার বাস্কেটবল দলের প্রতিনিধিত্ব করেছিলেন।
২০১৬ গ্রীষ্মের প্যারালিম্পিকে তিনি মার্কিন যুক্তরাষ্ট্রের হুইলচেয়ার বাস্কেটবল দলের প্রতিনিধিত্ব করে একট করে স্বর্ণপদক জয় করেছিলেন।
সুখদর্শন
সুখদর্শন, নাগদামিনী বা সুদর্শন বা নাগদল, বড়ো কানুর বা কোবা রসুন (Poison Bulb, Giant Crinum Lily, Grand Crinum Lily, Grand Crinum Lily, Spider Lily), (नागदामिनी, सुदर्शन) (বৈজ্ঞানিক নাম: Crinum asiaticum) বাংলার একটি ফুল। এটি অমরিলিডাসি পরিবারের অর্ন্তভুক্ত একটি উদ্ভিদ। চমৎকার দর্শন এই ফুলে হালকা মিষ্টি ঘ্রাণ আছে। এই গাছের ঔষধি গুণও রয়েছে। উষ্ণমন্ডলীয় দেশসমূহে এটি বাগানের শোভাবর্ধক হিসেবে লাগানো হয়। এই গাছের গোড়ায় পেঁয়াজের মত কন্দ বা বাল্ব হয়। এর ফুল বেশ বড়, সাদা, সুগন্ধি এবং সুন্দর। এই গাছের সকল অংশই বিষাক্ত, যদি খাওয়া হয় বা শরীরে প্রবেশ করে। এমনকি এই গাছের রস ত্বকের সংস্পর্শে আসলেও ইরিটেশন হতে পারে।
বিবরণ
এই প্রজাতির ফুল সাদা, তবে আকারে ছোট এবং পাপড়ির নিচ হালকা বেগুনি।
জোড়ামৌ রেলওয়ে স্টেশন
জোড়ামৌ রেলওয়ে স্টেশন হল ভারতীয় রেলের একটি ভূমিগত রেলওয়ে স্টেশন। এটি হাওড়া–দিল্লি প্রধান রেলপথের আসানসোল–পাটনা বিভাগের অন্তর্গত এবং পূর্ব রেলের দ্বারা পরিচালিত হয়। স্টেশনটি জোড়ামৌ ও জোড়ামৌরের পার্শ্ববর্তী এলাকায় রেল পরিষেবা প্রদান করে। স্টেশনটিতে মোট ২ টি প্ল্যাটফর্ম রয়েছে। এই স্টেশনে প্রতিদিন ১০ টি ট্রেন যাত্রাবিরতি করে।
বৈদ্যুতীকরণ
রেলওয়ে স্টেশন ও রেলপথের বৈদ্যুতীকরণ ১৯৯৬–৯৭ সালে কারা হয়েছিল।
নতুন দিল্লি বিশ্ব বইমেলা
নতুন দিল্লি বিশ্ব বইমেলা নতুন দিল্লির প্রগতি ময়দানে আয়োজিত পুরাতন একটি বইমেলা। এই বইমেলার পর কলকাতা বইমেলা ভারতের দ্বিতীয় পুরাতন বইমেলা৷ ১৯৭২ সালে প্রথম বইমেলাটির আয়োজন করা হয়৷ মার্চের ১৮ তারিখ থেকে এপ্রিলের ৪ তারিখ পর্যন্ত বইমেলাটি আয়োজিত হয়। ৬৭৯০ বর্গ মিটার এলাকা জুড়ে ২০০ জন অংশগ্রহণকারী এই বইমেলার অংশ নেয়।
ফিনল্যান্ডের ভাষা
থাম্ব|মানচিত্রের অঞ্চলগুলি যেখানে ফিনিশ ভাষায় কথা বলা হয় ফিনল্যান্ডের দুইটি সরকারী ভাষা হল ফিনীয় ও সুয়েডীয়। সরকারীভাবে স্বীকৃত সংখ্যালঘু ভাষাগুলি হল সামি, রোমানি এবং ফিনীয় প্রতীকী ভাষা।
ল্যাটিনো মার্কিন দাওয়াহ সংস্থা
থাম্ব|ল্যাটিনো মার্কিন দাওয়াহ সংস্থার লোগো ল্যাটিনো মার্কিন দাওয়াহ সংস্থা (Latino American Dawah Organization, সংক্ষেপে এলএডিও) হলো একটি তৃণমূল সংগঠন যা ১৯৯৭ সালের সেপ্টেম্বরে নিউ ইয়র্ক সিটিতে কয়েকজন ল্যাটিনো ধর্মান্তরিতদের দ্বারা প্রতিষ্ঠিত হয়।    এলএডিও-এর জাতিগত ও ধর্মীয় পরিচয় ল্যাটিনো/হিস্পানিক এবং মুসলমান হিসেবে প্রকাশ করার জন্য সংগঠনের নাম নির্বাচন করা হয়। এলএডিও একটি ইসলামী সংগঠন যার প্রাথমিক উদ্দেশ্য দাওয়াহ এবং ল্যাটিনদের শিক্ষা। ল্যাটিনো মার্কিন দাওয়াহ সংগঠন মুসলমানদের দ্বারা পরিচালিত হয়। ল্যাটিনো আমেরিকান দাওয়াহ সংস্থার মূলমন্ত্র হলো "বিশুদ্ধ ল্যাটিনো! বিশুদ্ধ ইসলাম! আপনার পাশে!"।
কার্যক্রম
এলএডিও এর সদস্যরা সংস্থার মিশন বিবৃতিতে জানায় যে তারা সমস্ত মুসলিম এবং অমুসলিমদের সাহায্য করতে চায়। এলএডিও ইংরেজি, স্প্যানিশ এবং পর্তুগিজ ভাষায় বই, ব্রোশিউর এবং অন্যান্য মিডিয়ার আকারে ইসলামিক সাহিত্য সরবরাহ করে ইসলাম প্রচার করে। ইসলাম সম্পর্কে কাউকে অবগত করার এলএডিও এর প্রধান কাজ। এই উদ্যোগগুলোর মাধ্যমে এলএডিও শুধুমাত্র ল্যাটিনো মুসলমানদের মধ্যে একটি যোগাযোগ স্থাপন করে।
আরুশি ওয়াহি
আরুশি ওয়াহি হলেন একজন ভারতীয় সাঁতারু। তিনি সংযুক্ত আরব আমিরাতের দুবাইয়ের বাসিন্দা। তিনি বিশিষ্ট প্রদর্শনের জন্য তিনবার শেখ হামদান পুরস্কারের বিজয়ী (২০০৭, ২০১০ এবং ২০১৩) ছিলেন। এ ছাড়া তিনি শারজাহ পুরস্কার জয় করেছেন। আরুশি বেশ কয়েকবার খেলাধুলার জন্য চাচা নেহেরু বৃত্তি জিতেছেন। ২০১২ সালে তিনি ভারতের উত্তর প্রদেশ রাজ্য চ্যাম্পিয়ন এবং সিবিএসই জাতীয় চ্যাম্পিয়ন ছিলেন।
প্রাথমিক জীবন এবং শিক্ষা
আরুশি তিন বছর বয়সে সাঁতার কাটা শুরু করেন। তিনি ২০০০ থেকে ২০১১ সাল পর্যন্ত শারজার দিল্লি প্রাইভেট স্কুলে পড়াশোনা করেছেন, তিনি গণিতে শ্রেষ্ঠত্বের জন্য একটি পদক জিতেছিলেন। ২০১২ সালে তিনি দুবাইয়ের ভারতীয় উচ্চ বিদ্যালয়ে পড়াশোনা করেন।
সাঁতারের জীবন
আরুশি ২০০৮ সালে ভারতের বড়োদরায় সিবিএসই জাতীয় সাঁতার চ্যাম্পিয়নশিপে তিনটি স্বর্ণপদক জিতেছিলেন, এই সময় তিনি ষষ্ঠ শ্রেণীতে পড়ছিলেন। তাঁর অধিকারে ২০০টিরও বেশি পদক এবং ২০টি ট্রফির সংগ্রহ রয়েছে, তিনি ভারতীয় জাতীয় সাঁতারে অনেক রেকর্ড ভেঙেছেন।
আরুশি দাতব্য অনুষ্ঠান এবং পরিবেশ-সমর্থক প্রচারণায় অংশগ্রহণ করেন। তিনি ২০১২ সালে দুবাইতে অনুষ্ঠিত ফিনা বিশ্ব সাঁতার প্রতিযোগিতায় ৫০ মিটার বাটারফ্লাইতে ৯ম স্থানে ছিলেন। ২০১৩ সালে তিনি সিবিএসই উপসাগরীয় ক্লাস্টার প্রতিযোগিতা এবং সেই সঙ্গে ৪৪ তম অ্যাকুয়াটিক চ্যাম্পিয়নশিপ দুটিতেই অনূর্দ্ধ- ১৯ বিভাগে নতুন রেকর্ড স্থাপন করেন এবং স্বর্ণপদক অর্জন করেন।
২০১৩ সালে আরুশি তাঁর বাবা-মা এবং ভাইয়ের সাথে দুবাইতে থাকতেন।
২০১৪ সালে তিনি লখনউতে উত্তর প্রদেশ রাজ্য চ্যাম্পিয়নশিপে সেরা সাঁতারু নির্বাচিত হন।
রেখার বর্ধিতাংশ
সমতলীয় জ্যামিতিতে কোন বহুভুজের কোন বাহুকে এর যেকোন প্রান্তের দিকে ঐ বাহু বরাবর বর্ধিত করা হলে প্রাপ্ত রেখা বা রেখাংশই ঐ বাহুর বর্ধিতাংশ। কোন বহুভুজের বাহুকে বাহুটি বরাবর এর উভয় প্রান্তের দিকে অসীম পর্যন্ত বর্ধিত করা যায়।
নিচে বিভিন্ন বহুভুজের ক্ষেত্রে বাহুর বর্ধিত অংশ নিয়ে আলোচনা করা হল:
ত্রিভুজ
স্থূলকোণী ত্রিভুজে, যে কোন সূক্ষকোণের শীর্ষ থেকে বিপরীত বাহুর উপর অঙ্কিত লম্বরেখা তথা উচ্চতা রেখা ঐ বাহুর বর্ধিত অংশকে ছেদ করে।
যে কনিক কোন ত্রিভুজের শীর্ষত্রয় দিয়ে গমন করে তাকে সারকামকনিক (circumconic) এবং যে কনিক ত্রিভুজের বাহুত্রয় দ্বারা (সম্ভাব্য ক্ষেত্রে বাহুগুলোর বর্ধিত অংশ দ্বারা) অন্তর্লিখিত তাকে ইনকনিক (inconic) বলা হয়। যে উপবৃত্ত কোন ত্রিভুজের বাহু তিনটিকে স্পর্শ করে তাকে অর্থাৎ ত্রিভুজের অন্তর্লিখিত উপবৃত্তকে আন্তঃত্রিভুজ উপবৃত্ত (inellipse) বলা হয়। ত্রিভুজের অন্তঃবৃত্ত হল আন্তঃত্রিভুজ উপবৃত্তের সরলতম উদাহরণ। কোন ত্রিভুজের অন্তঃবৃত্ত এবং এর আন্তঃত্রিভুজ উপবৃত্ত নয় এমন ইনকনিকসমূহ ত্রিভুজটির একটি বাহুকে এবং অপর দুইবাহুর বর্ধিত অংশকে বাহ্যিকভাবে স্পর্শ করে (বহিঃস্পর্শক)।
বহিঃস্পর্শকীয় চতুর্ভুজ
কোন চতুর্ভুজের বাহু চারটিকে বর্ধিত করা হলে যদি এরা কোন বৃত্তের স্পর্শক হয় তবে এই চতুর্ভুজটি বহিঃস্পর্শকীয় চতুর্ভুজ। বহিঃস্পর্শকীয় চতুর্ভুজের বহিঃকেন্দ্র অর্থাৎ স্পর্শক বৃত্তের কেন্দ্র (E) ছয়টি কোণের সমদ্বিখণ্ডক রেখার ছেদবিন্দুতে অবস্থান করে। এই সমদ্বিখণ্ডক রেখাগুলোর মধ্যে দুটি রেখা চতুর্ভুজটির BAD ও BCD বিপরীত অন্তকোণদ্বয়ের সমদ্বিখণ্ডক, দুটি রেখা ADC ও ABC কোণের সম্পূরক (বহিস্থ) কোণদুটির সমদ্বিখণ্ডক এবং অপর দুটি রেখা AD ও BC বাহুর বর্ধিতাংশ এবং DC ও AB বাহুর বর্ধিতাংশ যে দুটি কোণ উৎপন্ন করে তাদের সম্পূরক কোণদুটির সমদ্বিখণ্ডক।
ষড়ভুজ
প্যাসকেলের উপপাদ্য অনুসারে কোন কনিক যেমন— উপবৃত্ত, পরাবৃত্ত অথবা অধিবৃত্তের উপর স্বাধীনভাবে নির্বাচিত ছয়টি বিন্দুকে যে কোন ক্রমানুসারে রেখাংশের মাধ্যমে সংযুক্ত করে একটি ষড়ভুজ গঠন করা হলে ষড়ভুজটির তিন জোড়া বিপরীত বাহু (প্রয়োজনে বাহুর বর্ধিত অংশ) একটি সরল রেখা বরাবর তিনটি বিন্দুতে মিলিত হয়। এ রেখাটি ষড়ভুজটির প্যাসকেল রেখা।
এভারিস্ত গালোয়া
এভারিস্ত গালোয়া (ফরাসি ভাষায়: Évariste Galois) (অক্টোবর ২৫, ১৮১১ - মে ৩১, ১৮৩২) একজন ফরাসি গণিতবিদ। তিনিগ্রুপ থিওরী শুরু করেন। তিনি একটি মাত্র চিঠিতে (কোশির কাছে লেখা) প্রমাণ করেন যে, পঞ্চম বা তার বেশি মাত্রার পলিনমিয়ালের সাধারণ সমাধান মূলকের মাধ্যমে প্রকাশ করা সম্ভব নয়। আবিষ্কারটি যতটা না গুরুত্বপূর্ণ, তার থেকে বেশি গুরুত্বপূর্ণ হয়ে ওঠে তিনি যে উপায়ে প্রমাণ করেন সেই উপায়টি।
গ্যালোয়ার জন্ম ২৫ অক্টোবর, ১৮১১। তাঁর বয়স যখন ১৪ তখন প্রথমবারের মত পরিচয় ঘটে গণিতের সাথে। যেদিন প্রথম ক্লাসে গণিত পড়ানো হয়, তাঁর মধ্যে যেন একটা বিপর্যয় ঘটে যায়। তিনি গণিতে এতই মজে ছিলেন যে, অন্য সব কিছু পড়া একেবারে ছেড়ে দিলেন। সব কিছুতে খুব খারাপ করতে লাগলেন। আগে তেমন খারাপ ছাত্র ছিলেন না, ল্যাটিন ভাষায় দক্ষতার জন্য পুরস্কারও পেয়েছিলেন, কিন্তু এখন অন্য বিষয়গুলোতে তাঁর পাশ করা বেশ কঠিন হয়ে গেল। গণিত চর্চায় এতই এগিয়েছিলেন যে তাঁর হঠাৎ মনে হওয়া শুরু হলো, গণিতে তাকে শেখানোর মতো স্কুলের শিক্ষকদের কাছে আর অবশিষ্ট কিছুই নেই। ফলে নিজেই নিজের মত বই কিনে গণিত চর্চা শুরু করলেন। কিন্তু এইবার ভিন্ন সমস্যা শুরু হল। গ্যালোয়া যেই পরিমাণে গণিত বুঝেন, সেই পরিমাণ গণিত আসলে তাঁর শিক্ষকরাও বুঝতেন না। ফলে পরীক্ষার খাতায় গ্যালোয়া যা উত্তর করেন তাঁর কিছুই তাঁদের বোধগম্য হয় না। এবার গ্যালোয়া গণিতেও খারাপ করা শুরু করলেন।
১৮২৮ সালে তিনি École Polytechnique নামক বিশ্ববিদ্যালয়ে ভর্তি পরীক্ষায় অংশ নিলেন। এটা ছিলো গণিতের জন্য তৎকালীন ফ্রান্সের সবচেয়ে ভালো প্রতিষ্ঠান। এরই মধ্যে তিনি পড়ে ফেলেছেন Adrien Marie Legendre' এর Éléments de Géométrie, Joseph Louis Lagrangeএর Réflexions sur la résolution algébrique des équations (এটি পরবর্তিতে তাঁকে ইকুয়েশন থিওরীতে কাজ করতে আগ্রহী করে তোলে), Leçons sur le calcul des fonctions ইত্যাদি। কিন্তু মৌখিক পরীক্ষায় গিয়ে তিনি পরীক্ষকদের কোনো প্রশ্নের উত্তরেই সন্তুষ্ট করতে পারলেন না। আসলে তিনি তাঁদেরকে উত্তর এমন অল্প কথায় ব্যাখ্যা ছাড়া দিয়েছিলেন যে কেউ তা বুঝতে পারেনি। ফলে তিনি École Polytechnique তে ভর্তি হতে ব্যর্থ হন। পরে সেই বছর তিনি অপেক্ষাকৃত নিম্ন র‍্যাংকিং এর বিশ্ববিদ্যালয় École préparatoire তে ভর্তি হন।
স্বপ্নের বিশ্ববিদ্যালয়ে ভর্তি হতে ব্যর্থ গ্যালোয়া তাঁর সমস্ত জিদ যেন ঢেলে দেন গণিতের উপরে। তুমুল উৎসাহে মেতে ওঠেন ত্রিঘাত, চতুর্ঘাত আর পঞ্চঘাত সমীকরনে। ১৮২৯ সালে তাঁর প্রথম গবেষণাপত্র প্রকাশ হয় Annales de mathematiques এ continuous fraction এর উপরে। অনেক পরিশ্রম করে ২টি রিসার্চ পেপার তৈরি করে জমা দেন Academy of Sciences এ। তখন Academy of Sciences এর প্রধান ছিলেন বিখ্যাত গণিতবিদ Augustin Louis Cauchy। তিনি পেপার দুটির নিজেই সুপারিশ করেছিলেন, একই সাথে তিনি গ্যালোয়ার কাছে পেপার দুটি ফেরত পাঠান পুনর্বিন্যাস ও ব্যাখ্যা করে লেখার জন্য। বছর ঘুরতেই (১৮২৯) রাজনৈতিক ষড়যন্ত্রের শিকার হয়ে গ্যালোয়ার বাবা আত্মহত্যা করেন। পিতার মৃতদেহ সৎকার করে গ্যালোয়া প্যারিস ফিরলেন, অসমাপ্ত কাজ শেষ করে তার পেপার দুটি জমা দিলেন একাডেমির সেক্রেটারি স্যার জসেফ ফুরিয়ারে কাছে। কিন্তু সেবার গ্যালোয়া পুরস্কার পান নি। পুরস্কার ঘোষণার কিছু দিন আগে ফুরিয়ার মারা যান এবং তার পেপার যে জমা হয়েছে এমন কোন ডকুমেন্টের অস্তিত্বই ছিল না। ফলে রাজনৈতিক কারণে গ্যালোয়ার পেপার গায়েব হয়েছে বলে তাঁর সন্দেহ হয়। এই সন্দেহ পুরোপুরি বাস্তবে প্রমাণিত হলো যখন তারপরে একাধিক গবেষণাপত্র একাডেমি অফ সায়েন্স ফেরত পাঠাল অযৌক্তিক ও অবোধ্য এর খোড়া যুক্তি দেখিয়ে (১৮৩০)। সে বছর গ্যালোয়া মোট ৩টি গবেষণা পত্র প্রকাশ করেন, যার মধ্যে একটি বিখ্যাত Galois theory এর ভিত্তি গড়ে দেয়, অন্য দুইটি ছিল আধুনিক উপায়ে সমীকরনের মুল নির্ণয় সম্পর্কিত এবং নাম্বার থিওরি নিয়ে। শেষোক্তটি বেশ গুরুত্ববাহি, কারণ finite field এর ধারণা প্রথম এখানে পাওয়া যায়। সে বছর গ্যালোয়া তাঁর বিশ্ববিদ্যালয়ের ডিরেক্টরকে গালিগালাজ করে একটি প্রতিবেদন লেখেন। ডিরেক্টর ছিলেন প্রজাতন্ত্রের সমর্থক। সুতরাং তাকে বিশ্ববিদ্যালয় থেকে বের করে দেয়া হয় । এরপর তিনি যেন পুরোই উচ্ছনে গেলেন।
বছর ঘুরতেই (১৮৩১) মদ আর সন্ত্রাস তার নিত্যসঙ্গী হয়ে যায়। কখনও চাকু হাতে সম্রাটকে হত্যার হুমকি দিচ্ছেন খোলা রাস্তায়, তো পরক্ষনে গ্রেফতার। ছাড়া পেয়ে আবার নিষিদ্ধ ন্যাশনাল গার্ডের পোশাক পরে রাস্তায় বের হলে তাঁর জেল হয়ে যায়। এক মাস পর গ্যালোয়া জেল থেকে ছাড়া পান। কিছুদিন পর তাঁর প্রনয়ের খবর চাঊর হয়ে যায়। প্রিয়সী স্টাফানি ফেলিসি। স্টাফানি এক বিখ্যাত ডাক্তারের মেয়ে, প্যারিসের এক সম্ভ্রান্ত বংশের ছেলে পেশ্চু ডি’হেরবিনভিল এর বাগদত্তা। পেশ্চু এই ঘটনায় খুব রেগে গেলেন। অপমানের জ্বালা সহ্য করতে না পেরে শুটিং ডুয়েলের চ্যালেঞ্জ দেন গ্যালোয়াকে। ডুয়েলের আগের রাতে (১৮৩২) নিজের মৃত্যু সম্পর্কে গ্যালোয়া এতই নিশ্চিত ছিলেন যে সারারাত জেগে তার থিওরেমগুলো লিখে ফেলেন। তাঁর সে রাতের কাজের মধ্যে দিয়ে আলোর মুখ দেখে গ্রুপ থিওরি। সাথে একটি চিঠি লিখেন যে তাঁর যদি পরদিন ডুয়েলে মৃত্যু হয়, তাহলে যেন তাঁর কাজগুলোকে ইউরোপের বড় বড় গণিতবিদদের কাছে পৌছে দেওয়া হয়।
পরদিন, ৩০ মে ১৮৩২ সাল, ডুয়েলে গ্যালোয়াকে নিখুঁত নিশানায় ভুলুন্ঠিত করে পেশ্চু। ৩১ মে মৃত্যু হয় গ্যালোয়ার। কিন্তু মাত্র একরাতে গ্যালোয়া যা লিখছিলেন তার মর্ম উদ্ধার করতে গাউস, জ্যাকোবিদের অনেক গলদঘর্ম হতে হয়েছে। গ্যালোয়ার মৃত্যুর ১৪ বছর পর, ১৮৪৬ সালে লিউভিল সেই কাগজগুলো থেকে যে থিওরি উদ্ধার করেন তা তিনি গ্যালোয়ার থিওরি নামে প্রকাশ করেন। তাঁর কাজের মধ্যে সবচেয়ে বিখ্যাত হচ্ছে গ্যালোয়া থিওরি এবং গ্রুপ থিওরি, যা কিনা বিমূর্ত বীজগণিত এর দুটি প্রধান শাখ।
ইন্টারকাইনেসিস
থাম্ব|276x276পিক্সেল|ইন্টারকাইনেসিস ইন্টারকাইনেসিস বা ইন্টারফেজ ২ হলো মায়োসিস কোষ বিভাজনের মায়োসিস ১ ও মায়োসিস ২ এর মধ্যকার বিশ্রাম দশা, যে দশায় কিছু কিছু প্রজাতির কোষ প্রবেশ করে থাকে। ইন্টারকাইনেসিস দশায় কোনো ডিএনএ অনুলিপন সংঘটিত হয় না; যদিও মায়োসিস ১-এর ইন্টারফেজ-১ দশায় অনুলিপন সংঘটিত হয়। ইন্টারকাইনেসিসের সময় প্রথম মায়োটিক বিভাজনের একমাত্র স্পিন্ডল তন্তুর অবলুপ্তি ঘটে এবং দ্বিতীয় মাইটোটিক বিভাজনের জন্য মাইক্রোটিউবিউলগুলো দুইটি নতুন স্পিন্ডল তন্তু গঠন করে। সাধারণত টেলোফেজ-১ এর পর ইন্টারকাইনেসিস সংঘটিত হয়। তবে, বেশ কিছু উদ্ভিদ প্রজাতি টেলোফেজ-১ এবং ইন্টারকাইনেসিস দশায় প্রবেশ না করে, সরাসরি প্রোফেজ-২ দশায় প্রবেশ করে। এই দশা পর্যন্ত প্রতিটি ক্রোমোজোম দুইটি ক্রোমাটিড সমন্বিত থাকে।
ক্যারি প্যাকার
ক্যারি ফ্রান্সিস বুলমোর প্যাকার, এসি (Kerry Packer; জন্ম: ১৭ ডিসেম্বর, ১৯৩৭ - মৃত্যু: ২৬ ডিসেম্বর, ২০০৫) নিউ সাউথ ওয়েলসের সিডনিতে জন্মগ্রহণকারী অস্ট্রেলিয়ার প্রচারমাধ্যমের ধনকুবের ছিলেন। প্যাকারের পরিবার নাইন টেলিভিশন নেটওয়ার্ক ও অস্ট্রেলিয়ার শীর্ষস্থানীয় অস্ট্রেলিয়ান কনসোলিডেটেড প্রেসকে নিয়ন্ত্রণ করতো। পরবর্তীকালে এগুলো পাবলিসিং ও ব্রডকাস্টিং লিমিটেডের (পিবিএল) সাথে একীভূত হয়।
প্রারম্ভিক জীবন
ক্যারি ফ্রান্সিস বুলমোর প্যাকার নাম নিয়ে ১৭ ডিসেম্বর, ১৯৩৭ তারিখে ক্যারি প্যাকার জন্মগ্রহণ করেন। তার বাবা স্যার ফ্রাঙ্ক প্যাকার অস্ট্রেলীয় প্রচারমাধ্যমের স্বত্তাধিকারী ছিলেন। তিনি অস্ট্রেলিয়ান কনসোলিডেটেড প্রেস ও নাইন নেটওয়ার্ক পরিচালনা করতেন। মা গ্রেটেল বুলমোর স্কটিশ রাগবি ইউনিয়নের খেলোয়াড় হার্বার্ট বুলমোরের কন্যা ছিলেন। ক্লাইড প্যাকার নামে তার এক বড় ভাই ছিল। বিদ্যালয় জীবনে মুষ্টিযুদ্ধ, ক্রিকেট ও রাগবিসহ অনেক ধরনের খেলায় অংশ নিয়েছেন কেরি।
কর্মজীবন
তার ব্যক্তিত্ব, সম্পদ, জুয়াখেলা, ব্যয়বহুল ব্যবসায়িক সাম্রাজ্য প্রতিষ্ঠার জন্য পরিচিত হয়ে আছেন। অস্ট্রেলিয়ার বাইরে বিশ্ব সিরিজ ক্রিকেট প্রতিযোগিতা আয়োজনের জন্য তিনি সুপরিচিত। প্রায়শঃই অস্ট্রেলিয়ান টেক্সেশন অফিস ও কস্টিগান রয়্যাল কমিশনের সাথে ব্যক্তি সংঘাতে জড়িয়ে পড়তেন।
১৯৭৪ সালে তার বাবা মৃত্যুবরণ করলে প্রায় ১০০ মিলিয়ন ডলার সম্পত্তি প্যাকার পান। ১৯৭২ সালে তার বাবা ও বড় ভাই মৃত্যুবরণ করেন। মৃত্যুকালীন সময়ে প্যাকার অস্ট্রেলিয়ার সর্বাপেক্ষা ধনী ব্যক্তি ও সর্বাপেক্ষা প্রভাবশালী ব্যক্তি ছিলেন। ২০০৪ সালে সাপ্তাহিক সাপ্তাহিক বিজনেস রিভিউ প্যাকারের সর্বমোট সম্পদ ৬.৫ বিলিয়ন অস্ট্রেলীয় ডলার নিরূপণ করে।
২৬ ডিসেম্বর, ২০০৫ তারিখে ৬৮ বছর বয়সে নিউ সাউথ ওয়েলসের সিডনিতে ক্যারি প্যাকারের দেহাবসান ঘটে।
রিচার্ড হ্যামিং
রিচার্ড হ্যামিং (ফেব্রুয়ারি ১১, ১৯১৫ – জানুয়ারি ৭, ১৯৯৮) একজন মার্কিন গণিতবিদ ও কম্পিউটার বিজ্ঞানী।
শিক্ষাজীবন
তিনি ১৯৩৭ সালে শিকাগো বিশ্ববিদ্যালয় থেকে ব্যাচেলর্স ডিগ্রি, ১৯৩৯ সালে নেব্রেস্কা বিশ্ববিদ্যালয় থেকে মাস্টার্স ডিগ্রি এবং ১৯৪২ সালে ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে ডক্টরেট ডিগ্রি অর্জন করেন।
রাচেল রটেন
রাচেল রটেন (সান ফ্রান্সিসকো, ক্যালিফোর্নিয়া, অক্টোবর ৮, ১৯৮৩) একজন মার্কিন পর্নোগ্রাফিক অভিনেত্রী এবং ইরোটিক মডেল।
ক্যালকাটা স্কুল অফ ট্রপিক্যাল মেডিসিন
ক্যালকাটা স্কুল অফ ট্রপিকাল মেডিসিন (সিএসটিএম) হল ভারতে ক্রান্তীয় রোগজীবাণু সংক্রান্ত গবেষণার জন্য নির্মিত একটি চিকিৎসাপ্রতিষ্ঠান । ইন্ডিয়ান মেডিকাল সার্ভিসে কর্মরত ক্যালকাটা মেডিকেল কলেজের রোগনিরূপণবিদ্যার অধ্যাপক লিওনার্দ রজার্স (১৮৬৮-১৯৬২খ্রিঃ) এটি প্রতিষ্ঠা করেন ১৯১৪ খ্রিষ্টাব্দে । ২০০৩ খ্রিষ্টাব্দ পর্যন্ত এটি কলকাতা বিশ্ববিদ্যালয়ের অধীনস্থ ছিল। বর্তমানে ওয়েস্ট বেঙ্গল ইউনিভার্সিটি অফ হেলথ সায়েন্সেস এর আওতায় আছে।
উপেন্দ্রনাথ ব্রহ্মচারী এবং রোনাল্ড রসের মত খ্যাতনামা গবেষকেরা এই প্রতিষ্ঠানে কাজ করেছেন ।
গোগ্রাম ইউনিয়ন
গোগ্রাম বাংলাদেশের রাজশাহী বিভাগের রাজশাহী জেলার অন্তর্গত গোদাগাড়ী উপজেলার একটি ইউনিয়ন।
প্রশাসনিক কাঠামো
গোগ্রাম ইউনিয়ন গোদাগাড়ী উপজেলার আওতাধীন ৫ নং ইউনিয়ন পরিষদ। এ ইউনিয়নের প্রশাসনিক কার্যক্রম গোদাগাড়ী থানার আওতাধীন। এটি জাতীয় সংসদের ৫২ নং নির্বাচনী এলাকা রাজশাহী এর অংশ।
ইতিহাস
জানা যায়, অনেক প্রাচীন কাল থেকে এই জন পদটি ররেন্দ্র ভূমি হিসাবে পরিচিত। অত্র ইউনিয়নের ভূ-প্রকৃতি কোথাও লাল এটেল মাটি কোথাও লাল দোআঁশ মাটি, কোথাও অধিক উর্ব্বর মাটি, কোথাও অনুর্বর কঙ্কর মাটি, কোথাও উচু কোথাও নিচু অসমতল ভূমি। ত্রিশ দশকে অত্র ইউনিয়ন কাউন্সিলের প্রেসিডেন্ট গঠন কর হত। এবং তখন ইউনিয়ন চেয়ারম্যান নির্বাচন হত না হত প্রেসিডেন্ট নির্বাচন। এবাবেই কালের বির্বতনে ইউনিয়ন গঠন হয়।
তেলেসুর
তেলেসুর হল একটি লাতিন আমেরিকান টেরিস্ট্রিয়াল এবং স্যাটেলাইট সংবাদ টেলিভিশন নেটওয়ার্ক যার সদর দফতর কারাকাস, ভেনেজুয়েলায় অবস্থিত। নেটওয়ার্কটি ভেনেজুয়েলা, বলিভিয়া, কিউবা এবং নিকারাগুয়া সরকার দ্বারা পরিচালিত। এটি ২০০৫ সালে প্রতিষ্ঠিত হয়।
ইতিহাস
তেলেসুরের প্রতিষ্ঠাতা ছিলেন আরাম আহারোনিয়ান, তিনি পেশায় একজন সাংবাদিক ছিলেন। তিনি কথিতভাবে ডানপন্থীদের চাপের কারণে উরুগুয়ে ছেড়েছিলেন। ২০১৩ সালে আহারোনিয়ান প্রতিষ্ঠানটির পরিচালক পদ থেকে পদত্যাগ করেন।
দ্য বোস্টন গ্লোবের মতে, ভেনেজুয়েলা সরকার তেলেসুরকে ৭০% তহবিল প্রদান করে,অন্যান্য বামপন্থী সরকারগুলিও নেটওয়ার্কটিকে সমর্থন করে। তেলেসুরকে "সিএনএন-এর লাতিন সমাজতন্ত্র বিরোধী প্রচার হিসেবে উল্লেখ করা হয়। তেলেসুর ২৪ জুলাই ২০০৫-এ চার ঘন্টার সীমিত সময়সূচীতে সম্প্রচার শুরু করে। নেটওয়ার্কটি ৩১ অক্টোবর ২০০৫ এ ২৪ ঘন্টা সম্প্রচার শুরু করে।
পৃষ্ঠপোষক দেশ
বিভিন্ন লাতিন আমেরিকান দেশের সরকার এ নেটওয়ার্কটিতে অর্থায়ন করে থাকে। এর প্রাথমিক পৃষ্ঠপোষক ভেনেজুয়েলা সরকার; কিউবা, নিকারাগুয়া এবং বলিভিয়াও পৃষ্ঠপোষকতা করে। আর্জেন্টিনা এটির দ্বিতীয় প্রধান পৃষ্ঠপোষক ছিল। ২০১৬ সালে তারা 'বহুত্ববাদের' অভাবের কারণে এটিতে অর্থায়ন বন্ধ করার সিদ্ধান্ত নেয়।
৩ মার্চ ২০০৫ সালে ভেনেজুয়েলার রাষ্ট্রপতি হুগো শ্যাভেজ তৎকালীন উরুগুয়ের রাষ্ট্রপতি তাবারে ভাজকুয়েজের সাথে উভয় দেশের যোগাযোগ একীকরণের বিষয়ে বেশ কয়েকটি চুক্তি স্বাক্ষর করেন, যার মধ্যে একটি হল যৌথভাবে তেলেসুর নির্মাণ এবং অর্থায়ন। চুক্তিগুলি স্বাক্ষর করার মাত্র এক বছরেরও কম সময় পরে, সেগুলি সম্পন্ন করা হয়নি, যদিও রাষ্ট্রপতি ভাজকুয়েজের দল উরুগুয়ের আইনসভা শাখায় সংখ্যাগরিষ্ঠ ছিল। পরবর্তীতে উরুগুয়ে নিশ্চিত করে যে এটি সে দেশের সংসদের অনুমোদন ব্যতীত তেলেসুরে অর্থায়ন করবে না।